《周玉绳年兄迁居道院屡疏乞身初夏过访漫赋 其二》
明代·李孙宸

仕途原少味，所趣在弹冠。子计欲归去，予情已尽阑。

行藏从所好，非誉总何干。独有酬知遇，涓埃亦自难。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。